<classify> WAZIRI wa Nchi, Ofisi ya Rais Tawala za Mikoa na Serikali za Mitaa, Selemani Jafo, ametangaza kuwa, Agosti 7 ya kila mwaka itakuwa maadhimisho ya siku ya lishe.Pia ameziagiza halmashauri zote kusaini mikataba ya lishe na vijiji na kata zote ifikapo Septemba 30 mwaka huu.Jafo aliyasema hayo katika kikao cha kutathimini utekelezaji wa afua za lishe kilichowakutanisha wakuu wa mikoa, makatibu tawala na waganga wakuu wa mikoa, jijini hapa mwishoni mwa wiki.Alisema amechagua siku hiyo ilii iende sambamba na maonesho ya wakulima na wafugaji Nanenane kutokana na masuala hayo kushabihiana.Tutaadhimisha kwenye viwanja vyote vya Nanenane, kwa kufanya hivyo tutapeleka taifa mbele katika masuala ya lishe na jamii itapata taarifa sahihi kuhusu masuala hayo.Sasa kama nyinyi mnatafuta siku ya kuadhimisha masuala ya lishe, mimi nimeichagua Agosti 7 ili iende sambamba na maonesho ya wafugaji na wakulima na ikumbukwe kuwa taasisi za kilimo na ufugaji zitakuwapo, hivyo mikoa itaadhimisha siku moja kabla ya kilele cha maadhimisho ya Nanenane, alisema.Jafo aliwataka wakuu wa mikoa na makatibu tawala kuhakikisha halmashauri zinasainiana mikataba ya lishe na vijiji na kata zote nchi nzima ifikapo Septemba 30, mwaka huu.Kuna taarifa kuwa baadhi ya halmashauri hazijatiliana saini mikataba ya lishe na vijiji au kata, sasa naziagiza kuwa ifikapo Septemba 30 mwaka huu, ziwe zimetiliana saini, hii itasaidia utekelezaji wa afua za lishe kwa asilimia 100, alisema.Aidha, Jafo aliwataka wakuu wa mikoa na makatibu tawala kusimamia utekelezaji wa afua za lishe kwenye mikoa na mamlaka za serikali za mitaa ili jamii iweze kupata huduma bora na kuondokana na hali duni ya lishe nchini.Alisema utekelezaji wa mkataba hiyo na shughuli za lishe unahitaji kusimamiwa na mikoa, lengo likiwa ni halmashauri ziweze kutekeleza na kuboresha huduma za lishe kwa wananchi wote ili kuchangia utekelezaji wa azma ya serikali ya kuelekea Tanzania ya viwanda na uchumi wa kati ifikapo 2025.  <topic>: kitaifa 